The Switch (cinta de 2010)

Iste articlo ye sobre una comedia romantica estausunidens de 2010; ta atros usos, se veiga The Switch.

The Switch (títol orichinal en anglés, en aragonés L'interruptor, estrenada en Aragón con o títol en castellano d'Un pequeño cambio, en aragonés Un chicot cambio) ye una cinta de cine estausunidense de cine de comedia romantica estrenada l'anyo 2010, dirichida por Will Speck y Josh Gordon seguntes un guión adaptau por Allan Loeb (basau en Baster, relato curto de Jeffrey Eugenides), con una banda sonora orichinal d'Alex Wurman, una dirección de fotografía de Jess Hall, una producción cinematografica d'Albert Berger y Ron Yerxa ta las productoras Miramax Films, Mandate Pictures y Echo Films, y un elenco d'o cual en fan parte, entre d'atros actors, Jennifer Aniston, Jason Bateman, Thomas Robinson, Patrick Wilson, Juliette Lewis, Jeff Goldblum, Caroline Dhavernas y Scott Elrod.

Kassie Larson ye una muller de 30 anyos que encara no tien parella, pero decide que ha plegau l'hora de quedar embarazada. Lo suyo amigo de siempre, Wally Mars, li diz que no, pero Kassie ye decidida a tener un fillo en solitario. Wally li proposa d'estar él o donanr d'esperma, pero Kassie refusa en considerar-lo masiau neurotico, pesimista y egocentrico, amás de que en estar o suyo millor amigo se li faría raro. D'atra man, Wally siempre ha teniu intrés sentimental por Kassie, y mesmo estioron novios mientres bel tiempo, pero fa tiempos que Kassie (como diz Leonard, un amigo de Wally) l'ha pasau a la "zona d'amigos". Finalment, Kassie selecciona como donant a Roland Nilson, un profesor universitario d'a Universidat de Columbia, casau, que lo fa con a conformidat de su muller, y prepara una fiesta mientres a cual o donant entregará lo suyo esperma. En ixa fiesta, Wally bebe masiau y en estau d'inconsciencia cambia l'esperma d'o donant por o suyo propio, encara que a lo día siguient no lo retantia. Kassie queda embarazada y marcha enta lo suyo lugar natal en Minnesota, deixando una mica tristo a Wally. Siet anyos dimpués, Kassie torna enta Nueva York con Sebastian, o suyo fillo de 6 anyos, que amuestra estar neurotico, y torna a contactar con Wally, a qui presenta a Sebastian. Ella prencipia una relación mas ampla con Roland, o teorico donant, que en ixe tiempo s'ha esvurciau de su muller, mas que mas en creyer que ye lo pai biolochico de Sebastian. Pero a la vegada, Wally constata las similituz que tien con Sebastian y de rapiconte remera lo cambio d'esperma de siet anyos entazaga y decide explicar-li ixo a Kassie, chusto lo día que Roland ha d'anunciar a suya petición de man a la muller.

A cinta s'ambienta en a suya epoca actual en a ciudat de Nueva York (Nueva York, y las suyas escenas se filmoron en ixa mesma ciudat. Localizacions de The Switch en Internet Movie Database.

The Switch ha recibiu bels premios y nominacions, anque garra d'éls no perteneixe a los premios mas conoixius u destacaus d'o panorama cinematografico internacional.

 Elenco The Switch en Internet Movie Database. 
{|class="wikitable sortable" style="font-size: 90%;" 
|- 
! style="background:#ABD2D0;" | Actor 
! style="background:#ABD2D0;" | Papel 
! style="background:#ABD2D0;" | Notas 
|- 
|  
| '' 
|
|}

 Se veiga tamién 
 Cine en 2010.
 Cintas de 2010.

 Referencias 

 Vinclos externos 
  The Switch en Internet Movie Database.
  The Switch en Box Office Mojo.
  The Switch en TCM Movie Database.
  The Switch en l'American Film Institute Catalog de l'American Film Institute''.
  The Switch en Rotten Tomatoes.

Categoría:Cintas ambientadas en Nueva York (ciudat)
Categoría:Cintas ambientadas en 2010
Categoría:Cintas con banda sonora orichinal d'Alex Wurman
Categoría:Cintas con dirección de fotografía de Jess Hall
Categoría:Cintas con guión d'Allan Loeb
Categoría:Cintas con montache de John Axelrad
Categoría:Cintas de cine de comedia
Categoría:Cintas de cine de romance
Categoría:Cintas d'Estaus Unius
Categoría:Cintas dirichidas por Josh Gordon
Categoría:Cintas dirichidas por Will Speck
Categoría:Cintas en anglés
Categoría:Cintas en Color by DeLuxe
Categoría:Cintas interpretadas por Caroline Dhavernas
Categoría:Cintas interpretadas por Jason Bateman
Categoría:Cintas interpretadas por Jeff Goldblum
Categoría:Cintas interpretadas por Jennifer Aniston
Categoría:Cintas interpretadas por Juliette Lewis
Categoría:Cintas interpretadas por Patrick Wilson
Categoría:Cintas interpretadas por Scott Elrod
Categoría:Cintas interpretadas por Thomas Robinson
Categoría:Cintas producidas por Albert Berger
Categoría:Cintas producidas por Ron Yerxa
Categoría:Cintas rodadas en Nueva York (ciudat)